1 दिसंबर को हो सकती है रिलीज, अब ‘गदर 2’ से नहीं ‘फुकरे 3’ से होगा क्लैश
Ranbir Kapoor Starrer Animal release postponed Avoid clash with 'Gadar 2', रणबीर कपूर स्टारर मचअवेटेड फिल्म ‘एनिमल’ की रिलीज डेट चेंज हो गई है। यह फिल्म पहले 11 अगस्त को रिलीज होनी थी पर सुनने में आया है कि मेकर्स अब इसे 1 दिसंबर को रिलीज करेंगे। माना जा रहा है कि इसका पोस्ट प्रोडक्शन वर्क
रणबीर कपूर स्टारर मचअवेटेड फिल्म ‘एनिमल’ की रिलीज डेट चेंज हो गई है। यह फिल्म पहले 11 अगस्त को रिलीज होनी थी पर सुनने में आया है कि मेकर्स अब इसे 1 दिसंबर को रिलीज करेंगे।
माना जा रहा है कि इसका पोस्ट प्रोडक्शन वर्क अभी अधूरा है, जिसके चलते इसकी रिलीज डेट पोस्टपोन की जा रही है। हालांकि, इस बारे में अब तक कोई ऑफिशियल अनाउंसमेंट नहीं हुई है।
पहले ‘गदर 2’ से होने वाला था क्लैश
इससे पहले यह फिल्म 11 अगस्त को रिलीज होनी थी, जहां इसका क्लैश सनी देओल स्टारर ‘गदर 2’ से होना था। इसके साथ ही अक्षय कुमार स्टारर ‘ओएमजी 2’ भी रिलीज होनी थी। यह इस साल का सबसे बड़ा क्लैश माना जा रहा था।
अब 1 दिसंबर को होगी रिलीज
हालांकि, अब चर्चा है कि यह फिल्म 1 दिसंबर को रिलीज हो सकती है। अगर ऐसा होता है तो इसका क्लैश मल्टीस्टारर ‘फुकरे 3’ और विक्की कौशल स्टारर ‘सैम बहादुर’ से होगा।
एक्शन अवतार में नजर आएंगे रणबीर
‘एनिमल’ एक एक्शन थ्रिलर फिल्म है जिसे ‘कबीर सिंह’ फेम डायरेक्टर संदीप रेड्‌डी वांगा ने डायरेक्ट किया है। संदीप ने ही इसे लिखा, एडिट और को-प्रोड्यूस भी किया है। फिल्म में रणबीर के अलावा बॉबी देओल, अनिल कपूर, रश्मिका मंदाना और तृप्ति डिमरी जैसे एक्टर्स नजर आएंगे।